## Uredba o računovodstvu proračuna

### NN 96/1994 (29.12.1994.), Uredba o računovodstvu proračuna

# VLADA REPUBLIKE HRVATSKE

Na temelju članka 39. stavka 1. Zakona o proračunu (Narodne novine,
broj 92/94) Vlada Republike Hrvatske je na sjednici održanoj 28. prosinca
1994. donijela

## UREDBU

### O RAČUNOVODSTVU PRORAČUNA

1. TEMELJNE ODREDBE

Članak 1.

Uredbom o računovodstvu proračuna (u daljnjem tekstu: Uredba) uređuju
se računovodstvene knjige, knjigovodstvene isprave i obrada podataka, priznavanje
prihoda i izdataka, procijenjivanje bilančnih pozicija, revalorizacija,
financijsko izvjepšćivanje, predočenje financijskih izvještaja i druga
područja u svezi s računovodstvom proračuna.

Članak 2.

Odredbe ove uredbe odnose se na državni proračun, proračune jedinice
lokalne samouprave i uprave, izvanproračunske fondove, tijela državne uprave
i državne vlasti, tijela jedinice lokalne samouprave i uprave, kao i druge
pravne osobe kojima se sredstva za plaće ili izdaci osiguravaju u državnom
proračunu i proračunima jedinica lokalne samouprave (u daljnjem tekstu:
proračun i proračunski korisnici).

Članak 3.

Računovodstvo proračuna i proračunskih korisnika propisano ovom Uredbom
temelji se na opće prihvaćenim računovodstvenim načelima točnosti, istinitosti,
pouzdanosti i pojedinačnom iskazivanju pozicija.

Članak 4.

(1) Proračun i proračunski korisnici obvezni su u svom knjigovodstvu
osigurati podatke pojedinačno po vrstama prihoda i primitaka, izdataka
i drugih isplata kao i stanju imovine, obveza i izvora vlasništva.

(2) Podatke iz stavka 1. ovog članka proračun i proračunski korisnici
obvezni su osigurati pojedinačno po proračunskim korisnicima.

Članak 5.

Proračun i proračunski korisnici vode knjigovodstvo po načelu dvojnog
kjnigovodstva, a prema rasporedu računa iz računskog plana proračuna.

2. RAČUNOVODSTVENE KNJIGE, KNJIGOVODSTVENE ISPRAVE I OBRADA
PODATAKA

Članak 6.

(1) Računovodstvene knjige proračuna i proračunskih korisnika jesu:
dnevnik, glavna knjiga (knjiga prihoda i izdataka i knjiga imovine obveza
i izvora vlasništva) i pomoćne knjige.

(2) Obvezne pomoćbe knjige iz stavka 1. ovog članka jesu: knjiga ulaznih
računa, knjiga izlaznih računa, knjiga nabavki, knjiga (popis) kapitalne
imovine i knjiga javnog duga.

(3) Osim računovodstvenih knjiga iz stavka 1. i 2. ovog članka, proračun
i proračunski korisnoci mogu voditi i druge pomočne knjige.

Članak 7.

(1) Računovodstvene knjige vode se za fiskalnu godinu koja počinje 1.
siječnja, a završava 31. prosinca svake kalendarske godine.

(2) Računovodstvene knjige otvaraju se na početku fiskalne godine ili
danom osnivanja nekog proračuna i proračunskog korisnika.

(3) Početna stanja glavne knjige na početku fiskalne godine moraju biti
ista kao i zaključna stanja na kraju prethodne fiskalne godine.

Članak 8.

(1) Proračun i proračunski korisnici na kraju fiskalne godine računovodstvene
knjige zaključuju i povezuju, a dnevnike i glavnu knjigu potpisuje zakonski
poredstavnik proračuna i proračunskog korisnika ili osoba koju on ovlasti.

(2) Ako se knjigovodstveni podaci obrađuju elektroničkim račuanlom,
dnevnik i glavnu knjigu, pošto ih zaključe, proračun i proračunski korisnici
obvezni su tiskati i potom uvezati.

(3) Računovodstvene knjige pohranjuju se i čuvaju najmanje: -glavna
knjiga 10 godina -pomočne knjige 2 godine

Članak 9.

(1) Oblik vođenja računovodstvenih knjiga proračuna i proračunskih korisnika
ovisi o tehnici unosa nastalih financijskih promjena odnosno transakcija
u proračunu i kod korisnika proračuna.

(2) Tehnika unosa i obrade podataka nastalih financijskih promjena odnosno
transakcija u proračunu i kod korisnika proračuna može biti pomoću elektroničkog
računala, poluautomatizirana obrada podataka i ručna obrada podataka.

Članak 10.

(1) Unos podataka u računovodstvene knjige proračuna temelji se na vjerodostojnim,
istitnitim i urednim knjigovodstvenim ispravama.

(2) Knjigovodstvena isprava je pisani dokaz o nastaloj financijskoj
promjeni odnosno transakciji u proračunu.

(3) Knjigovodstvena isprava služi kao podloga za unnošenje podataka
u računovodstvene knjige.

(4) Isprava iz stavka 1. i 2. ovog članka služi istovremeno kao podloga
za nadzor i reviziju.

(5) Oriračun i proračunski korisnici odgovorni su za sastavljanje knjigovodstvenih
isprava, a zakonskipredstavnik proračuna ili osoba koju on ovlasti potpisom
na ispravi jamči da je isprava istinita i da realno prikazuje računovodstvenu
promjenu odnosno transakciju.

Članak 11.

(1) Proračun i proračunski korisnici organiziraju knjigovodstvo i način
unošenja podataka u knjigovodstvu u skladu s odredbama ove Uredbe.

(2) Proračun i proračunski korisnici vode knjigovodstvo i raspoređuju
račune u glavnoj knjizi na temelju unaprijed pripremljenog računskog plana.

(3) Cjelokupno knjigovodstvo proračuna i proračunskih korisnika obuhvaća
skupine računa, podskupine računa, odjeljke računa i osnovne račune. Osnovne
račune proračun i proračunski korisnici mogu raščlanjivati prema svojim
potrebama.

(4) Raščlanjivanje osnovnih računa u računskom planu proračuna obavlja
se po desetnom (dekadskom) sustavu.

(5) Pravilnik o računskom planu proračuna donosi ministar financija.

(6) Proračun i proračunski korisnici mogu vođenje knjigovodstva povjeriti
stručnoj organizaciji, s time da se time ne umanjuje odgovornost odgovornih
osoba proračuna i proračunskih korisnika za cjelokupno računovodstvo.

Članak 12.

(1) Proračun i proračunski korisnici u svom knjigovodstvu vode one račune
na konjima se tijekom tekuće godine pojave računovodstvene promjene odnosno
transakcije.

(2) Osim računa iz stavka 1. ovog članka, proračun i proračunski korisnici
u svom knjigovodstvu vode i one račune na kojima postoji početno stanje
na početku fiskalne godine.

3. PRIZNAVANJE PRIHODA I IZDATAKA

Članak 13.

(1) Priznavanje prihoda i primitaka, izdataka te drugih plaćanja sadržanih
u glavnoj knjizi proračuna i proračunskih korisnika provodi se prema računovodstvenom
načelu novčanog iskazivanja.

(2) Računovodstveno načelo novčanog iskazivanja iz stavka 1. ovog članka
znači da se prihodi i primici priznaju u računovodstvenom razdoblju u kojem
su nastali prema kriteriju mjerljivosti iraspoloživosti. Prihodi i primici
su mjerljivi kada ih je moguće iskazati vrijednosno. Prihodi i primicisu
raspoloživi kada su ostvareni unutar obračunskog razdoblja.

(3) Računovodstveno načelo novčanog iskazivanja uz stavka 1. ovog članka
znači da se izdaci i druga plaćanja priznaju u obračunskom razdoblju u
iznosu u kojem je nastala računovodstvena promjena odnosno transakcija.

4. PROCJENJIVANJE BILANČNIH POZICIJA

Članak 14.

(1) Procjenjivanje bilančnih pozicija sadržanih u glanoj knjizi proračuna
i proračunskih korisnika provodi se prema računovodstvenom načelu novčanog
iskazivanja.

(2) Dugotrajna i kratkotrajna imovina iskazuje se po nabavnoj vrijednosti
ili po procijenjenoj vrijednosti.

(3) Nabavnu vrijednost dugotrajne imovine, odnosno imovine čiji je očekivani
vijek trajanja kraći od godine dana, čini kupovna cijena uvečana za carine,
porez na promet, troškove prijevoza

(4) Nabavnu vrijednost kratkotrajne imovine, odnosno imocine čiji je
očekivani vijek trajanja kraći od godine dana, čini kupovna cijena uvećana
za carine, porez na promet, troškove prijevoza i sve druge troškovekoji
se mogu izravno dodati troškovima nabave.

(5) Novac na blagajni i na računima unosi se u glavnu knjigu u nominalnom
iznosu.

(6) Otpis dugotrajne imovine provodi se linearnom metodom otpisa - primjenom
godišnjih stopa koje su propisane pravilnokom iz članka 11. stavka 5 ove
Uredbe.

(7) Osnovica za otpis dugotrajne imovine jest nabavna vrijednost dugotrajne
imovine.

(8) Dugotrajna imovina čija je pojedinačna vrijednost u trenutku nabave
niža od 1000 kuna svrstava se kao izdatak koji se otpsuje jednokratno.

(9) Bilančne pozicije obveza i izvora vlasništva priznaju se prema stvarnim
iznosima odnosnog obračunskog razdoblja, primjenjujuči načelo dvojnog knjigovodstva.

5. REVALORIZACIJA

Članak 15.

(1) Proračun i proračunski korisnici revaloriziraju dugotrajnu imovinu
primjenom koeficjenata porasta cijena proizvođača industrijskih proizvoda.

(2) Proračun i proračunski korisnici revaloriziraju dugotrajnu imovinu
ako je inflacija na godišnjoj razini, mjerena porastom cijena proizvođača
industrijskih proizvoda, viša od 30 %.

(3) Osnovicu za revalorizaciju dugotrajne imovine čini nabavna vrijednost
imovine.

(4) Dijelovi dugotrajne imovine koji su nabavljeni tijekom obračunskog
razdoblja revaloriziraju se prvog dana sljedečeg mjeseca od dana njihove
nabave. Dijelovi dugotrajne imovine koji su otuđeni tijekom obračunskog
razdoblja revaloriziraju se do kraja mjeseca u kojem su otuđeni.

6. FINANCIJSKO IZVJEŠĆIVANJE

Članak 16.

(1) Glavni financijski izvještaji proračuna i korisnik proračuna jesu
bilanca, račun prihoda i izdataka, konsolidacijska bilanca kapitalne imovine
(popis kapitalne imovine), račun o zaduživanju i bilješke uz financijske
izvještaje.

(2) Bilanca je sustavni pregled imovine, obveza i izvora vlasništva
na određeni dan.

(3) Račun prihoda i izdataka prikazuje prihode i primitke ta izdatke
i druga plaćanja odnosno višak ili manjak ostvaren u fiskalnoj godini ili
uu nekom drugom razdoblju tijekom fiskalne godine.

(4) Konsolidacijska bilanca kapitalne imovine je sustavni pregled kapitalne
imovine proračun i proračunskih korisnika.

(5) Račun zaduživanja je pregled duga na određeni dan.

(6) Bilješke uz financijski izvještaj detaljna je razradai dopuna podataka
iz bilance, računa prihoda i izdataka, konsolidacijske bilance kapitalne
imovine i računa zaduživanja proračuna i proračunskih korisnika.

(7) Glavni financijski izvještaji moraju pružiti točan, istinit i pouzdan
pregled prihoda i primitaka, izdataka i drugih plaćanja kao i stanje imovine,
obveza i izvora vlasništva.

(8) Glavni financijski izvještaji čuvaju se trajno i u izvorniku.

(9) Glavni financijski izvještaji iz stavka 1. ovog članka sastavljaju
se za fiskalnu godinu.

(10) Oblik i sadržaj financijskih izvještaja propisuje ministar financija.

Članak 17.

(1) Za potrebe planiranja i kontrole izvršavanja proračuna, proračunski
korisnici obvezni su sastavljati tromjesečna financijska izvješča o prihodima
i primicima te izdacima i durgim plačanjima.

(2) Tromjesećno financijsko izvješće iz stavka 1 ovog članka pokazuje
sve prihode i primitke, izdatke i druga plačanja te višak ili manjak ostvarenih
prihoda i primitaka za tromjesečje za koje se daje izvješče.

(3) Tromjesećno financijsko izvješće proračunski korisnici dostavljaju
svojim nadležnim ministarstvima u roku od pet dana po isteku mjeseca za
koji se podnosi izvješće.

Članak 18.

(1) Nadležna ministarstva sastavljaju zbrojno tromjesečjo financijsko
izvješće svih proračunskih korisnika koji su u djelokrugu odnosnog ministarstva.

(2) Zbrojno tromjesečno izvješće iz stavka 1. ovog članka nadležna ministarstva
dostavljaju Ministarstvu financija u roku od 10 dana po isteku mjeseca
za koji se odnosi zbrojno izvješće.

(3) Uz zbrojno tromjesečno izvješće badleđna ministarstva dostavljaju
Ministarstvu financija i objašnjenja moguće nastalih najvažnijih odstupanja
od proračunskih odnosno planiranih iznosa.

Članak 19.

(1) Tromjesečna financijska izvješća iz članka 17. stavka 1. ove uredbe
sadrže usporedne podatke razdoblja za koje se sastavlja izvješće, planirane
iznose za to razdoblje i podudarne podatke istog razdoblja prethodne fiskalne
godine.

(2) Sadržaj i oblik financijskih izvješća i tromjesečnih izvješća propisuje
ministar financija.

7. PREDOČENJE FINANCIJSKIH IZVJEŠTAJA

Članak 20.

(1) Glavni financijski izvještaji predočuju se Državnom uredu za reviziju.
Proračun i proračunski korisnici obvezni su predočavati financijske izvještaje
u rokovima predviđenim ovom Uredbom.

(2) Glavni financijski izvještaji iz članka 16. stavka 1 ove Uredbe
za razdoblje siječanj-lipanj predočuju se najkasnije u roku od 15 dana
nakon isteka toga razdoblja.

(3) Glavni financijski izvještaji iz članka 16. stavka 1. ove Uredbe
za razdoblje siječanj-prosinac predočuju se 30 dana nakon isteka obračunskog
razdoblja.

(4) Nadležna ministarstva dostavljaju zbrojne financijske izvještaje
iz stavka 3. ovog članka Ministarstvu financija u roku od 35 dana od isteka
obračunskog razdoblja.

8. JEZIK I VALUTNA JEDINICA

Članak 21.

Računovodstvene knjige i financijski izvještaji sastavljaju se na hrvatskomom
jeziku i u kunama.

9. KAZNENE ODREDBE

Članak 22.

(1) Novčanom kaznom za prekršaj u iznosu od 5.000 do 20.000 kuna kaznit
će se proračun i proračunski korisnik: a) za neprovođenja odredaba iz članka
6. do 12. ove Uredbe,

b) za neprovođenje odredaba iz članka 13. ove Uredbe,

c) za neprovođenja odredaba iz članka 14. ove Uredbe,

d) za neprovođenje odredaba iz članka 15. ove Uredbe,

e) za neprovođenje odredaba iz članka 16. do 19. ove Uredbe,

f) za neprovođenje odredaba iz članka 20. ove Uredbe.

(2) Novčanom kaznom za prekršaj u iznosu od 1.000 do 5000 kuna kaznit
će se za radnje iz stavka 1. ovog članka i odgovorna osoba proračuna i
proračunskog korisnika.

10. PRIJELAZNE I ZAVRŠNE ODREDBE

Članak 23.

Danom stupanja na snagu ove Uredbe prestaju važiti odredbe Uredbe o
računovodstvu neprofitnih organizacija (Narodne novine, broj 112/93) za
ustanove, tijela državne uprave, državu i tijela državne vlasti, tijela
jedinica lokalne samouprave i uprave i druge pravne osobe kojima se sredstva
za plaće ili izdatke osiguravaju u državnom proračunu ili proračunu jedinice
lokalne samouprave i uprave.

Članak 24.

Ovlašćuje se ministar financija da donosi pravilnike te daje objašnjenja
i naputke o primjeni ove Uredbe.

Članak 25.

Ova Uredba stupa na snagu danom objave u Narodnim novinama, a primjenjuju
se od 1. siječnja 1995. godine.

Klasa: 400-06/94-01/05

Urbroj : 5030116-94-7

Zagreb, 28. prosinca 1994.

Predsjednik

**Nikica Valentić, v. r.**

Uredba, NN 96/1994-1651